

**प्रेस विज्ञप्ति**

**आईआईएमए के सात शीर्ष पूर्वछात्र 'सफल युवा पूर्वछात्र पुरस्कार - 2018'**

**से सम्मानित**

**26 जून, 2018, अहमदाबाद :**



**Photograph:** Young Alumni Achiever’s Award 2018 awardee’s with IIMA Professors. (L-R) Mr. Chetan Bhagat, Renowned Author; Mr. Manish Gupta, Co-founder & CEO, Indegene; Mr. Kuldeep Jain, Founder and CEO, Cleanmax Solar; Prof. Rakesh Basant, Dean – AE&R, IIMA; Prof. Errol D’souza, Director, IIMA; Ms. Anuradha Chugh, MD, Ben & Jerry’s; Prof. Ashwani Monga, Vice Dean for Academic Programs and Innovations, Rutgers Business School, Newark and New Brunswick; Mr. Utsav Baijal, Partner, Apollo Management/Aion Capital, USA/India and Mr. Prakash Jhanwar, Regional Head – South East Asia and China, Olam International

आईआईएमए ने आज सात दिग्गज पूर्वछात्रों को 'सफल युवा पूर्वछात्र पुरस्कार-2018' से सम्मानित किया। वर्ष 2015 में शुरू किया गया, यह पुरस्कार 45 वर्ष से कम आयु के पूर्वछात्रों को दिया जाता है, जिन्होंने कार्य के विभिन्न क्षेत्रों में उत्कृष्ट उपलब्धियों से अपनी पहचान बनाई है।

*आईआईएमए के निदेशक* *प्रोफेसर एर्रोल* *डिसूज़ा* *ने कहा, "आईआईएमए अपने सात युवा पूर्वछात्रों के योगदान को मान्यता दे रहा है जिन्होंने कॉर्पोरेट, उद्यमशीलता, अकादमिक और सार्वजनिक सेवा के कई क्षेत्रों में योगदान करते हुए सफल नेतृत्व का प्रदर्शन किया है।* *इन महत्वाकांक्षियों का व्यक्तित्व हमारे छात्रों के लिए अनुकरणीय है क्योंकि इनकी प्रत्येक सफलता के पीछे लक्ष्य तय करने और उन्हें प्राप्त करने के प्रयासों में बाधाओं पर काबू पाने की कहानी है।* *इस प्रक्रिया में इन्होंने जिन संगठनों में काम किया है, उनके अलावा समाज को भी समृद्ध करने का काम किया है। हम इनकी उपलब्धियों पर गर्व महसूस करते हैं और इनके भविष्य के प्रयासों में परिवर्तनकारी एवं अग्रणी रूप की प्रतीक्षा कर रहे हैं।"*

इस वर्ष ये पुरस्कार तीन अलग-अलग श्रेणियों में प्रदान किये गए। कॉरपोरेट अग्रणियों के रूप में तीन पूर्वछात्रों को सम्मान मिला :

1) **सुश्री** **अनुराधा** **चुग,** 1994-96 पीजीपी बैच से, वर्तमान में बेन एंड जैरी की प्रबंध निदेशक हैं।

2) **श्री** **प्रकाश** **झांवर,** 1996-98 पीजीपी बैच से, वर्तमान में दक्षिण-पूर्वी एशिया एवं चीन, ओलम इंटरनेशनल के क्षेत्रीय प्रमुख हैं।

3) **श्री उत्सव** **बैजल,** 1998-2000 पीजीपी बैच से, वर्तमान में अपोलो प्रबंधन/एयोन कैपिटल, यूएसए / भारत में भागीदार हैं।

*प्रोफेसर* *राकेश बसंत, डीन-पूर्वछात्र एवं बाह्य संबंध ने कहा कि "इन पुरस्कारों से विभिन्न देशों में हमारे युवा पूर्वछात्रों के योगदान और उपलब्धियों का जश्न मनाया जाता है।* *किसी भी संस्थान के लिए इस तरह का उच्च योगदान एक गर्व की बात है। हमारे पूर्वछात्रों ने दिखाया है कि वे अग्रणी बन सकते हैं और अपनी पसंद के क्षेत्रों में कारक बदल सकते हैं और मुझे यकीन है कि इनके काम हमारे छात्रों को प्रेरित और उत्साहित करने के लिए जारी रहेंगे, ताकि वे अपने कार्यक्षेत्रों में उत्कृष्टता प्राप्त कर सकें"।*

**श्री कुलदीप जैन,** 1997-99 पीजीपी बैच, संस्थापक एवं मुख्य कार्यकारी अधिकारी, क्लीनमैक्स सौर ऊर्जा तथा **श्री** **मनीष गुप्ता,** 1996-98 पीजीपी बैच, सह-संस्थापक एवं मुख्य कार्यकारी अधिकारी, इंडिजेन को उद्यमी के रूप में उनकी उपलब्धियों के लिए सम्मानित किया गया।

सम्मान की तीसरी श्रेणी शैक्षणिक थी, जिसके लिए 1995-97 पीजीपी बैच के रूटजर बिजनेस स्कूल, नेवार्क और न्यू ब्रंसविक के उप डीन शैक्षणिक कार्यक्रम एवं नवप्रवर्तन **श्री अश्वनी** **मोंगा** को सम्मानित किया गया। कला एवं मनोरंजन की श्रेणी में 1995-97 पीजीपी बैच के सुप्रसिद्ध लेखक **श्री चेतन भगत** को सम्मानित किया गया।

इन पूर्वछात्रों ने निम्नलिखित प्रश्नों के जवाब दिए :

**1) आईआईएमए ने आपको अपने सपने को आगे बढ़ाने में मदद कैसे की?**

**2) आपके लिए इस पुरस्कार का क्या महत्व है?**

**कॉर्पोरेट अग्रणी**

**सुश्री अनुराधा चुग** "*यह पुरस्कार प्राप्त करने के लिए परिसर में लौटने की उपलब्धि से एक बहुत बड़ी भावना जुड़ी है। इसने मुझे अपने अंतरराष्ट्रीय कैरियर में आईआईएमए की भूमिका को प्रतिबिंबित करने का मौका दिया है, और मुझे मेरे रास्ते में आने वाले सभी अवसरों और*

*यूनिलीवर में एक लंबे और आनंददायक अंतरराष्ट्रीय कैरियर की छलांग लगाने में आईआईएमए एक मंच था। मैंने अपने 22 वर्ष भारत के बाहर बिताए हैं, और हर जगह आईआईएमए शिक्षा की कठोरता एवं गुणवत्ता एक मूल्यवान उपकरण की तरह मेरे साथ रहे हैं। बेशक, आप हर स्तर पर मार्केटिंग से सीखते हैं और बार-बार सीखते हैं, लेकिन कॉतलेर हमेशा कॉतलेर बना रहा है।"*

**श्री प्रकाश झांवर** *"मैं इस पुरस्कार को अपनी मातृसंस्था से प्राप्त करने पर वास्तव में सम्मानित और गौरवान्वित महसूस कर रहा हूँ।  मेरे लिए प्रशंसा का यहाँ विशेष अर्थ है क्योंकि यह मेरे आईआईएमए से स्नातक की और ओलम के साथ मेरी कॉर्पोरेट यात्रा शुरू होने की 20वीं वर्षगांठ के साथ मेल खाता है।*

*आईआईएमए और ओलम के साथ मेरा सफर 'सपने सच हुए' सा है और आईआईएमए प्रवेशकर्ता की 21 वर्षीय अपनी विशेष सूची में - वैश्विक अनुभव, स्मार्ट और प्रतिभाशाली सहयोगियों के साथ काम करना और जीवनभर सीखने के मेरे उत्साह का समर्थन करने हेतु नेटवर्क बनाना सब कुछ शामिल हैं। मैंने कभी कल्पना नहीं की थी कि मैं वैश्विक क्षमताओं, अग्रणी ग्राहकों, अविश्वसनीय सहयोगियों और रोमांचक विकास संभावनाओं के साथ कई देशों में बड़े व्यवसाय चलाऊँगा।*

*आईआईएमए सफलता के लिए एक मजबूत नींव रखने में - कार्य नैतिकता, विनम्रता, विश्लेषणात्मक कठोरता और सहकर्मियों से सीखने में अहम् रहा है । इससे भविष्य की कॉर्पोरेट भूमिकाओं के लिए "संघर्षों" और अधिक गंभीर चुनौतियों के प्रति दृढ़ विश्वास तथा आत्मविश्वास पैदा हुआ है। यह सम्मान मेरी भविष्य की आकांक्षाओं के लिए एक आधार स्तंभ है और यह लगातार मुझे सीखने के सफर में प्रेरित करेगा तथा बड़े पैमाने पर समाज में योगदान देगा।"*

**श्री उत्सव बैजल** *"आईआईएमए में बिताए वर्षों ने मेरे सपनों को साकार करने में मेरी मदद की है और मुझे वह आधार दिया है जिस पर मैं एक सफल कैरियर बना सकता था। प्रतिस्पर्धात्मकता, कार्य नैतिकता और त्वरित सोच परिसर में मेरी सच्चाई थी और मेरे इन दो वर्षों ने मुझे व्यवसाय की सफलता के पहले सिद्धांतों को समझने में मदद की है।*

*इस सम्मान को अपने स्वयं की मातृसंस्था से प्राप्त करना मेरे लिए अत्यंत विशिष्ट है और मुझे एक बेहतर व्यवसायी और अग्रणी के रूप में आगे बढ़ने के लिए विशेष प्रेरणा प्रदान करता है।"*

**शिक्षाविद**

**श्री अश्वनी मोंगा** *"आईआईएमए में शामिल होना बौद्धिक दृष्टिकोण से ना केवल मेरी अकादमिक यात्रा में एक पहला कदम था, बल्कि यह भी कि जब मैंने पीएच.डी. के लिए आवेदन किया था तो इसने मेरे लिए दरवाजे खोले थे। सबसे महत्वपूर्ण बात यह है कि आईआईएमए में कठोरता ने मुझे विश्वास दिलाया कि मैं सभी बौद्धिक चुनौतियों का सामना कर सकता हूँ। मैं स्वयं के सर्वश्रेष्ठ होने के बारे में नहीं सोचता था लेकिन आईआईएमए के बाद, अब मैं सबसे अच्छा होने पर डर नहीं रहा हूँ। आत्मविश्वास के बिना मैं अपने अकादमिक सपनों का अनुसरण नहीं कर सकता था जिनके लिए आईआईएमए ने मुझे प्रेरित किया था।*

*आईआईएमए से यह सम्मान प्राप्त करने का मतलब पूरी दुनिया मेरे साथ है। मेरी मातृसंस्था द्वारा किसी भी तरह से ऐसा सम्मान प्राप्त करने के लिए मुझे कुछ भी करना पसंद है। यह सम्मान मेरी उपलब्धियों के बारे में कम है, और आईआईएमए अकादमिक के लिए ज्यादा है जिसमें उच्च मूल्यों के बारे में अधिक सोचा जाता है। आईआईएमए हमेशा से ज्ञान बढ़ाने और प्रसार करने के अपने मिशन में खरा उतरा है। मैं खुद को भाग्यशाली मानता हूँ कि मेरे कैरियर ने उस मिशन के साथ प्रगति की है। यह पुरस्कार मुझे प्रगति जारी रखने के लिए प्रोत्साहित करता है।"*

**कला एवं मनोरंजन**

**श्री चेतन भगत** *"मुझे आईआईएमए से पूर्वछात्र सफलता पुरस्कार प्राप्त करने में अत्यंत प्रसन्नता हो रही है, जो न केवल मेरी मातृसंस्था है, बल्कि देश के शीर्ष संस्थानों में से एक है। बहुत सारे प्रतिष्ठित पूर्वछात्रों ने आईआईएमए से स्नातक की उपाधि प्राप्त की है, परंतु इस तरह का सम्मान प्राप्त होना वास्तव में अत्यंत विशिष्ट है।"*

**उद्यमी**

**श्री कुलदीप जैन** *"आईआईएम अहमदाबाद ने व्यवसायियों को आगे बढ़ाने में महत्वपूर्ण भूमिका निभाई है, जो मैं आज हूँ और 'उद्यमों के अग्रणियों को शिक्षा' के अपने दृष्टिकोण पर कायम हूँ। आईआईएमए में प्राप्त ज्ञान, प्रदर्शन और विकास का मूल्य अनमोल है। मैकिंसे एंड कंपनी के प्रारंभिक प्लेसमेंट के साथ-साथ विभिन्न उद्योगों और भौगोलिक क्षेत्रों में कार्यरत दोस्तों के माध्यम से, मुझे आजीवन लाभ एवं एक ऊँचाई मिली है। मेरे क्लीनमैक्स के सफर में, मैंने अपने आईआईएमए सहकर्मियों को नाद पट की तरह विभिन्न भूमिकाओं में इस्तेमाल किया है, उनकी सलाह लेते हुए, और अक्सर, सिर्फ दोस्त होने के नाते अपने नेटवर्क का लाभ उठाया है। मैं अपनी उपलब्धियों को पहचानने के लिए संकाय और प्रबंधन का शुक्रिया अदा करना चाहता हूँ और संस्थान को अपने भविष्य के प्रयासों पर गौरवान्वित करने की उम्मीद करता हूँ।"*

**श्री मनीष गुप्ता** *"आईआईएमए में बिताए वर्षों ने व्यापार, आकांक्षाओं को आकार देने और दृष्टिकोणों की मजबूत मौलिक समझ बनाने में मेरी मदद की है और आज भी मेरे लिए बहुत ही मजबूत एवं सार्थक दोस्ती को बढ़ावा देने में मददगार हैं।*

*मैं व्यक्तिगत रूप से आईआईएमए के प्रोफेसरों और हमारे बैच के साथियों द्वारा हमारी कंपनी के प्रारंभिक दिनों में की गई सहायता और मार्गदर्शन के लिए आईआईएमए का ऋणी हूँ। हमारे दो स्वतंत्र बोर्ड सदस्य आईआईएमए से हैं और हम अभी भी आईआईएमए से अपने कुछ करीबी दोस्तों को आज भी सलाह के लिए खोज रहे हैं।*

*आईआईएमए द्वारा सम्मानित होने पर मैं गौरवान्वित महसूस कर रहा हूँ। यह एक ऐसा सम्मान है जिसका अर्थ मेरे लिए बहुत ज्यादा है, जैसे यह उस संस्थान से मिला है, जिसका मैं भाग्यशाली रूप से पूर्वछात्र हूँ। आईआईएमए में बीते हुए मेरे साल विशेष रहे हैं और उसके बाद से मैंने जो सफर तय किया है, उनमें इनका असीम योगदान रहा है। इस समय इस सम्मान के लिए मेरा सफर और सब कुछ जो इसके साथ गहराई से जुड़ा हुआ है, उसकी यह पुन:पुष्टि है। मुझे वास्तव में गर्व और विनम्रता महसूस हो रही है। इसके साथ ही, आपका आभार।"*

* The End -

**आईआईएमए के बारे में :**

सन् 1961 में स्थापित, भारतीय प्रबंधन संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंधन स्कूलों में से एक, आईआईएमए उद्यमों के अग्रणियों को शिक्षित करता है। संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार के साथ सामरिक विकास शामिल हैं। दी इकॉनोमिस्ट द्वारा नवीनतम रैंकिंग के अनुसार, आईआईएमए छात्रों के लिए नए कैरियर के अवसर खोलने के मानदंडों में दुनिया में नंबर-1 प्रबंधन स्कूल है। मुख्य स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2016 में फाइनेंशियल टाइम्स मास्टर्स में 16वेँ स्थान पर है और खाद्य एवं कृषि-व्यवसाय प्रबंधन में स्नातकोत्तर कार्यक्रम (पीजीपी-एफएबीएम) को फ्रांस के एड्यूनिवर्सल, पेरिस, फ्रांस द्वारा वर्ष 2017 में प्रथम रैंक दिया गया है। फाइनेंशियल टाइम्स के ग्लोबल एमबीए रैंकिंग 2017 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को पूरे विश्व में 29वें स्थान पर रखा गया है।

**आईआईएमए मीडिया संपर्क**

|  |  |
| --- | --- |
| **श्री दीपक भट्ट**प्रबंधक, संचारईमेल : mngr-comm@iima.ac.in फोन : + 91-79-66324683  | **सुश्री मिताली नायडू**जनसंपर्क कार्यकारी, संचारईमेल : pr@iima.ac.in फोन : + 91-79-66324684 |